Notalegasta fjölskyldustund ársins stendur nú yfir . Allir slakir - nema náttúrlega starfsfólk heilrigðisþjónustu , löggæslu , slökkviliðs og í annarri bráðaþjónustu sem alltaf þarf að vera til staðar . Og að venju á páskum skartar Ríkisútvarpið sínu besta . Heim að Völlum Heyrði í Ævari Kjaratanssyni og að sjálfsögðu er Gunnar Stefánnson mættur , að þessu sinni horfði hann Heim að Völlum . Ómissandi maður þegar á reynir . Og falleg tónlist ómar . Sjálfur hef ég nokkuð verið á ferð og og flugi og því takmarkað séð og heyrt af öllu því dagskrárefni sem verið hefur á boðstólum . Á ekki langt að sækja það Sá þó sjónvarpsþáttinn með " uppistandaranum " Ara Eldjárn í sjónvarpinu . Stórsnjall maður . Á ekki langt að sækja það . Hlustaði á Ara um daginn fílósófera á málþingi Innanríkisráðuneytisins um almannasamgöngur . Hann kitlaði hláturtaugarnar en jafnframt sagði hann margt á dýptina og til umhugsunar . Hvellur á annan Ætla að horfa á Hvell á morgun , annan í páskum , upprifjun á Laxárdeilunni frá árinu 1970 - þegar heimamenn tóku málin í sínar hendur með afgerandi hætti og sprengdu í loft upp stífluna sem í smíðum var og hefði valdið mikulm náttúruspjöllum . Því miður komst ég ekki í kvikyndahús þegar þessi mynd Gríms Hákonarsonar var sýnd þar . Þökk sé Sjónvarpinu að taka myndina nú til sýningar . Horfði á Eldfjall , mynd í leikstjórn Rúnars Rúnarssonar á föstudag . Myndin fjallar um eldri mann sem sýnir hvern mann hann hefur að geyma þegar hann hlynnir að konu sinni sem lamast hafði af heilablæðingu . Myndin gefur mjög trúverðuga , djúpa og hlýja innsýn í ýmsar víddir mannlegra tilfininnga og tilveru . Mér fannst þessi mynd hreint frábær . Leikur , kvikmyndataka og allt myndmál , umgjörð og að sjálfsögðu samhæfingin öll í stjórn leikstjórans og samverkafólks , allt sérlega vel gert . Enda margverðlaunað . Kærar þakkir . Málsháttur Ögmundar Óskars og ... Lokaþanki í þessari páskadags morgunkveðju er svo um málshætti . Páskaeggjaframleiðendum eigum við eitt að þakka : Gríðarlegan uppgang í málsháttum . Eitt er víst að málsháttum hefur fjölgað mikið með vexti páskaeggjasölunnar og án efa margir hagir orðasmiðir þar að verki . Þótt ekki ætli ég að allir nýju málshættirnir verði ódauðleg speki , þá er þar margt vel sagt . Sumt meira að segja mjög vel sagt . Og það sem meira er , ég velti því fyrir mér hvort málshættirnir kunni að einhverju leyti að vera spegill á tíðarandann . Ég vona að svo sé . Mér finnst margt eins og meitlað úr úr stefnuskrá VG . Eins og til dæmis þessi málsháttur sem var í eggi Ögmundar Óskars , dóttursonar míns : " Jöfn byrði brýtur engra bak . " Svo var það hinn málshátturinn , sem gæti átt við um skoðanakannanirnar : " Flest það sem fer á kaf flýtur upp um síðir . " Hughreystandi .